**ȘCOALA GIMNAZIALĂ GIULVĂZ**

**JUDEŢUL TIMIŞ**

Loc. Giulvăz, Nr. 116 Tel +40 (0)256 416301

Fax +40 (0)256 416301

[scoalagiulvaz@yahoo.com](mailto:scoalagiulvaz@yahoo.com)

Nr. 255 din 12.02.2019

**RAPORT DE ACTIVITATE PE SEMESTRUL I**

**AL ANULUI ȘCOLAR 2018-2019**

**CAPITOLUL I**

**1.MISIUNE, VIZIUNE, VALORI**

1.1.MISIUNEA ŞCOLII:

|  |
| --- |
| Misiunea scolii este :  "O ŞCOALĂ DESCHISĂ PENTRU TOȚI COPIII" |
| * Să asigure o educaţie de calitate pentru dezvoltarea intelectuala, socială și orientare profesionala a elevilor in vederea adaptarii socio-economice a tinerilor de azi,viitori cetateni activi,deplin conștienți de propria valoare,competitivi pe piaţa muncii locale si europeană. * Sa asigurăm aceasta calitate printr-un climat organizațional bazat pe o comunicare deschisă pentru schimbarea atitudinilor conservatoare, discriminatorie cu puternice accente de promovare a interculturalitatii.a calitatii educaţiei pentru toti, atât pentru elevi cât și pentru profesori sensibili la nevoile locale și regionale. * Vom promova un management eficient al tuturor resurselor,indiferent de provenienţa lor. |

1.2.VIZIUNEA ŞCOLII:

|  |
| --- |
| **„NU ÎNVĂȚĂM PENTRU ŞCOALĂ CI PENTRU VIAȚĂ"**  Țelul nostru este sa ne menţinem prestigiul de unitate şcolară de referinţă integrată nevoilor sociale ale comunității care să realizeze pregătirea astăzi pentru viitorul de mâine de generaţii de tineri activi şi creativi, cu gândire flexibilă, cu abilităţi de comunicare interculturală şi cu competenţe antreprenoriale care să contribuie la integrarea cu succes în viaţa comunităţii şi la opţiunea învăţării pe tot parcursul vieţii. |

1.3. VALORI PROMOVATE

|  |
| --- |
| Cooperare: să realizăm lucruri mai bune împreună: elevi, cadre didactice, părinţi, personalul şcolii, comunitate;  Autonomie: să acţionăm şi să luăm decizii în mod autonom, să avem iniţiative, să ne formăm un stil de viaţă efficient.  “Lucrul bine făcut”: să ne înbunătăţim continuu munca pe care o desfăşurăm, să nu facem risipă de timp, energie, material, bani, ş.a.  Responsabilitate: să ducem la îndeplinire atribuţiile care ne revin, să ne asumăm răspunderea  Integritate: să avem puterea de a spune întotdeauna adevărul, să acţionăm onest în gând şi în faptă.  Colegialitate şi generozitate: să creăm împreună un climat de siguranţă şi încredere reciprocă, de întrajutorare şi compasiune pentru depăşirea momentelor dificile din viaţă, de simpatie şi sprijin moral; să nu fim indiferenţi la ceea ce se întâmplă în jurul nostru. |

**2. DATE ISTORICE**

**2.1. SCURT ISTORIC**

În anul 1860 se reînființează „ COMITATUL TIMIȘ " cu reședința Timișoara, având 222 comune (localitati) organizate administrativ în 11 plăși. Localitatile GIULVAZ, IVANDA, RUDNA sunt cuprinse în plasa centrala Timișoara. în anul 1925 - Legea pentru unificarea administrativă - reorganizeaza județul Timiș - Torontal, cu două centre urbane și 246 comune rurale în 12 plăși. Cu aceasta organizare apare plasa GIULVAZ ce cuprinde 16 comune (localități).  
Aceasta organizare administrativă se menține pâna la apariția Legii nr. 5/ 6 septembrie 1950 când se înființează „REGIUNEA BANAT" cele trei raioane :”- DETA, SÂNNICOLAU MARE, TIMISOARA”.

Comuna Giulvăz este cuprinsă în raionul DETA.

- Giulvăz - centru de comună ;

-Ivanda, Rudna - sate aparținătoare ;

- Crai Nou este cătun aparținător de Rudna. Anul 1956 prezinta localitatea CRAI NOU de sine stătătoare.

Aceasta organizare administrativă se menține cu unele modificări până în anul 1968, când cu Legea55/1968 se revine la organizarea administrativă teritorială traditională românească.( judet, municipii, orase, comune, sate.) Comuna Giulvaz în prezent cu localitatea Giulvaz centru de comuna si localitatile Crai Nou, Ivanda, și Rudna, localităti aparținătoare are o populație de 3.025 locuitori. Suprafața teritoriului administrativ al comunei este de 10.508,00 ha. Suprafețele intravilanelor existente ale localităților aparținătoare sunt:

GIULVAZ - 186,41 ha   
CRAI NOU - 68,60 ha   
IVANDA - 154,67 ha   
RUDNA - 108,69 ha

După recesământul general al locuințelor, populației și gospodăriilor din anul 2012 situația comunei Giulvaz este urmatoarea:  
  
CLADIRI = 1079  
LOCUINTE = 1103  
GOSPODARII = 998  
POPULATIE STABILĂ = 3025  
Pe sexe  
3025 = 1451 populație de sex masculin si 1574 de sex feminin.

**2. 2. ELEMENTE ALE CADRULUI NATURAL**

Comuna GIULVĂZ este situată în partea de sud – vest a judetului TIMIȘ.

Se învecinează la nord cu teritoriul administrativ al comunei PECIU NOU ; la est si sud – est, cu teritoriul administrativ al comunei CIACOVA , limita pe o mare lungime fiind râul Timis; la vest și sud – vest cu teritoriile administrative ale comunelor FOENI si UIVAR.  
Teritoriul comunei se afla situat în plina zona de câmpie joasa, câmpia CIACOVEI, cu altitudini cuprinse între 80,0 – 90,0 m. Teritoriul comunei integrat în partea de vest a țării s-a format la începutul erei cuatemare în urma unor mari framântări tectonice succedate de retragerea lacului Panonic ce ocupa întinsul șes de astăzi al TISEI.

Alcătuirea litologică menționează o mare eterogenitate de roci eruptive, metamorfice și sedimentare. Zona de câmpie, reprezentând fundul colmatat al lacului Panonic este formată dintr – o succesiune de straturi aluviale – argile, maline, lehnuri, nisipuri si pietrișuri dispuse pe un fundament eruptivo-cristalin.Litologia diversă a zonei cât și nivelul freatic ridicat a determinat o mare diversitate a învelisului de sol .

Clima se caracterizează prin temperaturi medii anuale de 10° C -11° C, temperaturi medii de – 2° C în lanuarie și de 22° C – 24° C în iulie. Cantitățile medii anuale de precipitații înregistrate sunt de 500-600 mm. Vânturile dominante sunt cele de nord, nord – est, est si sud – est.  
Viteza medie este cuprinsa între 1,2 – 3,8m/sec.  
 Zăpada prezinta grosimi medii de 20 – 50 cm, prima zapadă începând cu luna noiembrie, ultima zapada în luna martie.

Din punct de vedere hidrografic, zona comunei GIULVAZ este traversată în partea sudică de cursul râului TIMIS. Harta zonării seismice a Banatului încadrează teritoriul comunei în zona „ C”, cu coeficientul seismic corespunzator Ks = 0,20 si perioadele de colt Tc = 0,7- 1,8sec.

Vegetația dominantă pe teritoriul comunei este cea ierboasă. Zonele cu arbori și arbuști sunt puține, situate în special în lunca Timișului. Fauna caracteristică este cea de stepă reprezentată de rozătoare ca: popândăul, hârciogul, șoarecele de câmp, cârtița. Păsările întâlnite sunt: vrabia, pitpalacul, „graurul, cioara de semănături, uliul găinilor, coțofana. Fauna cinegetică reprezentată de: iepuri, fazani, gâște si rațe sălbatice, căprioarele și mistreți.

**3. ANALIZA S.W.O.T. A ACTIVITĂȚII**

Resurse curriculare

|  |  |
| --- | --- |
| Puncte tari | Puncte slabe |
| * şcoala dispune de baza legală necesară elaborării ofertei   curriculare;   * există o bază didactică ce permite orientarea ofertei   curriculare spre informatică, limbi stăine, matematică, limbă romănă;   * dotarea şcolii permite orientarea ofertei şcolare spre   discipline cu nivel de aplicabilitate - în domeniul informaticii;   * nivelul de pregătire al cadrelor didactice oferă posibilitatea   abordării unei palete largi de discipline în oferta curriculare;   * disciplinele de învăţământ din TC sunt foarte bine   încadrate cu învăţători / profesori şi beneficiază de mijloace de învăţământ necesare;   * promovabilitate peste 50%; * toţi absolvenţii cuprişi în ciclul inferior al liceului; * rezultate bune la evaluarea naţionale 2014 ,la concursurile   şcolare   * Elevii de clasa a VIII o bună pregătire de cultură generală   şi abilitaţi de operare pe calculator; | * număr mare de ore/săptămână; * număr mic de discipline opţionale cls VII - VIII; * interesul scăzut al elevilor de clasa VIII pentru disciplinele la care nu susţin testare; |
| Oportunităţi | Factori de risc (A) |
| * posibilitatea învăţării a 2 limbi străine; * posibilitatea formării deprinderii de utilizare a calculatorului; * pregătirea suplimentară pentru testările naţionale şi performanţă; * posibilitatea de a participa la activităţile de perfecţionare,formare la nivel judeţean,naţional; | * încărcătura programelor şcolare; * insuficienţa resurselor financiare pentru dotarea cu mijloace de învăţământ pe măsura necesarului la standardele vizate de şcoală; |

Resurse umane

|  |  |
| --- | --- |
| Puncte tari | Puncte slabe |
| - încadrarea şcolii cu personal calificat la toate disciplinele de învăţământ;  - participarea cadrelor didactice la cursuri de formare continuă este tot mai numeroasă;  -multe cadre didactice au finalizat o facultate sau urmează mastere;  cadre didactice implicate în activităţi ştiinţifice şi metodice în foarte mare măsură;  -preocupare pentru obţinerea de performanţe în activitatea cu elevii;  organizarea foarte bună a activităţilor la nivelul comisiilor;  personal didactic auxiliar pregătit şi disponibil pentru activitatea pe care o desfăşoară;  relaţii cadru didactic-elev, conducere- cadru didactic, conducere personal did. Aux., nedid. , şcoală-familie sunt foarte bune; | -diseminarea experienţelor positive se face cu dificultate sau deloc;  -există fluctuaţie a cadrelor didactice ce afectează principiul continuităţii şi care are efecte şi asupra calităţii educaţiei;  - un număr mic de cadre didactice care manifestă lipsă de disponibilitate în desfăşurarea unor activităţi extraşcolare sau activităţi metodice;  - scăderea populaţiei şcolare (la sfârşitul clasei a IV-a, număr mai mic la clasa I)  -număr mic de premii la olimpiade, concursuri şcolare faza judeţeană, naţională. |
| Oportunităţi | Factori de risc (Ameninţări) |
| - posibilitatea de stimulare a cadrelor didactice cu performanţe în activitate prin premii.distincţii,salarii şi gradaţii de merit;   * asigurarea posibilităţii de participare la activităţile de formare şi perfecţionare a cadrelor didactice; * valorificarea experienţei cadrelor didactice care au urmat cursuri de formare; * îmbunătăţirea comunicării în cadrul şcolii (la nivel de catedră între catedre)   realizarea de parteneriate cu şcoli din ţară în programe educative; | * -există încă cadre didactice care nu au înţeles corect că şcoala trebuie să sadisfacă nevoile elevilor şi aşteptările familiei; * -interesul dirijat al elevilor şi părinţilor spre anumite discipline de învăţământ şi neglijarea altora;   influenţa mediului extern poluant (folosirea excesivă a calculatorului,unele misiuni,filme TV,lipsa de supraveghere) |

Resurse materiale şi financiare

|  |  |
| --- | --- |
| Puncte tari | Puncte slabe |
| - spaţiul de şcolarizare se prezintă în mare parte în condiţiibune iar nivelul de confort în şcoală este adecvat;  - baza sportivă a şcolii este în stare bună atât sala desport cât şi terenurile în aer liber;  - cabinetul de informatică este bine echipate cu  calculatoare;  - laboratoarele de biologie,chimie,fizică sunt f.bine echipate cu mijloace de învăţământ şi materiale didactice;  - biblioteca şcolii este bine organizată,funcţională şi dispune de un fond de carte ce acoperă în mare măsură solicitările la toate disciplinele de învăţământ;  - reţeaua de calculatoare este extinsă în toată şcoala şi f. eficientă;  - cabinetul de logopedie şi consiliere are o funcţionare bună;  - bugetul şcolii acoperă necesarul mediu de funcţionare; (plăţi burse, materiale, reparaţii)  există resurse extrabugetare | * mare parte din mobilierul şcolii este vechi, necorespunzător; * lipseşte o sală de festivităţi; * lipsa de preocupare pentru informare şi documentare a cadrelor didactice în vederea obţinerii unor fonduri pentru îmbunătăţirea ambientului clasei, şcolii sau chiar fonduri europene prin proiecte; |
| Oportunităţi | Factori de risc (Ameninţări) |
| * în perspectiva descentralizării învăţământului implicarea mai mare a C.A * finanţarea per elev * programe pentru modernizări, dotări - prin proiecte * acordare de burse pentru elevii cu probleme financiare dar şi pentru cei cu rezultate deosebite; * reamenajarea bibliotecii ca spaţiu CDI; * realizarea unei baze de date elevi, cadre didactice utilă; * procesul de profesionalizarea a carierei didactice şi manageriale; | - insuficienţa resurselor financiare pentru realizarea obiectivelor şcolii şi nealocarea lor la timpul potrivit;   * insuficienţa resurselor proprii pentru a acoperii acţiuni de avergură (mobilier) care nu pot fi realizate de la bugetul de stat/ local;   - lipsa unei planificări de alocare a resurselor financiare pe an îngreunează elaborarea unei  Strategii; |

Relaţia cu comunitatea

|  |  |
| --- | --- |
| Puncte tari | Puncte slabe |
| * o colaborare foarte bună cu părinţii; * colaborarea permanentă cu Primăria Giulvăz,Consiliul local * Participarea şcolii la programe organizate de Primăria Giulvăz,Poliţie,Biserică,alte organizaţii; * participarea şcolii la programe iniţiate de aceştia în calitate de partener sau programe în care aceştia devin parteneri; * reprezentarea Consiliului Local în C.A al şcolii; | * dificultăţi în atragerea sponsorilor. |
| Oportunităţi | Factori de risc (Ameninţări) |
| * buna colaborare cu ISJ Timiș,şi unităţi conexe CCD,CJRAE alte unităţi şcolare; * pătrunderea publicaţiilor şcolare în mediul şcolar,local şi alte instituţii; * creşterea nivelului de implicare şi a rolului comunităţii locale în luarea deciziilor privind dezvoltarea şcolii;   -o bună colaborare cu media locală pentru menţinerea imaginii şcolii la cote ridicate; | -dificultăţile materiale ale părinţilor duc la diminuarea sprijinului pe care îl acordă şcolii;  - influenţa mediului extern poluant;  interesul dirijat al elevilor şi părinţilor mai mult spre notare decât spre cunoştinţelor acumulate datorită modului în care se face admiterea; |

**4. ANALIZA P.E.S.T.E. (E.L.)**

**4.1.Factori politici**

* Cadrul legislativ, specific învăţământului preconizează descentralizarea şi autonomia sistemului de învăţământ - Planul strategic al Ministerului Educaţiei şi Cercetării cu priorităţile: descentralizare, asigurarea calităţii, resurse umane, învăţarea continuă, ofertă educaţională flexibilă,accesibilitate la educaţie, diversitate culturală, standarde europene;
* apropierea şcolii de comunitate prin adoptarea unor decizii politice favorabile în administraţie şi finanţare şi existenţa unor strategii de dezvoltare care valorifică potenţialul unităţilor de învăţământ Strategia de dezvoltare a judeţului Timiș 2013-2020, Strategia de dezvoltare a regiunii S-V pentru perioada 2000-2015;
* deplasarea interesului în management de la control către autoevaluare,evaluare şi consiliere;
* liberalizarea unor sectoare, şi domenii de activitate, precum şi existenţa unor programe la nivel guvernamental cu impact în activitatea educaţională (piaţa cărţii şi manualelor, achiziţiile de material didactic,programe de formare a personalului);
* existenţa unor strategii de adaptare a sistemului de învăţământ românesc la standardele europene şi internaţionale;
* cadrul legislativ favorabil atragerii de resurse financiare complementare pentru dezvoltarea infrastructurii învăţământului - Programe de finanţare a învăţământului preuniversitar: PRIS (Proiectul pentru Reabilitarea Infrastructurii Şcolare),POR 2007-2013, alte programe;
* sporirea resurselor materiale şi informaţionale la dispoziţia unităţilor de învăţământ prin proiecte şi programe finanţate de statul român sau de către organismele europene - programele de dotare a laboratoarelor şi cabinetelor, dotarea cu echipamente sportive, îmbunătăţirea fondului de carte, SEI (sistem educaţional informatizat);
* finanţarea de către stat a programelor de asistenţă socială pentru elevi -Programul guvernamental „Lapte - Corn".
* existenţa proiectelor de pregătire şi perfecţionare a cadrelor didactice şi a programelor cu finalităţi de educaţie şi formare profesională
* cadrul legal favorabil accesului de către unităţile şcolare la fonduri structurale.

4.2.Factori economici

* cadrul legal favorizează atragerea unor fonduri rambursabile sau nerambursabile de la diverşi agenţi economici (donaţii, sponsorizări) ;
* descentralizarea mecanismelor financiare referitoare la finanţarea învăţământului, astfel încât unităţile şcolare să poată valorifica superior potenţialul financiar, uman şi material de care dispun;
* orientarea actuală impune translarea interesului unităţilor şcolare spre o cultură a proiectelor;
* migraţia forţei de muncă în străinătate conduce la o cerere sporită de forţă de muncă din partea pieţei interne şi externe în diverse calificări şi profesii.

4.3.Factori sociali

* fluctuaţiile demografice influenţează cifrele de şcolarizare ale unităţilor de învăţământ;
* creşterea numărului familiilor monoparentale, creşterea abandonului şcolar, creşterea ratei
* nfracţionalităţii în rândul tinerilor, creşterea ratei divorţialităţii;
* oferta educaţională adaptată intereselor elevilor;
* aşteptările comunităţii de la şcoală;
* rolul sindicatelor şi a societăţii civile modifică obiectivele de dezvoltare instituţională;
* cererea crescândă venită din partea comunităţii pentru educaţia adulţilor şi pentru programe de învăţare pe tot parcursul vieţii transformă unităţile de învăţământ în furnizori de servicii educaţionale.

4.4.Factori tehnologici

* civilizaţia informaţională presupune ca, la intervale relativ scurte de timp,cunoştinţele să fie actualizate şi impune redimensionarea sistemului de formare profesională a cadrelor didactice;
* răspândirea tehnologiilor moderne de comunicare şi de tehnică de calcul(internet, televiziune prin cablu, telefonie mobilă etc.) facilitează transmiterea informaţiilor în timp scurt;
* rata ridicată a progresului ştiinţific şi tehnologic obligă individul să înveţe pe tot parcursul vieţii, şi implică o reactualizare a cunoştinţelor profesionale pe fiecare treaptă a carierei;
* generalizarea practicilor educaţionale inovatoare (AEL, SEI) conduce la modernizarea actului educaţional tradiţional;

4.5.Factori ecologici

* integrarea în Uniunea Europeană presupune respectarea unor norme precise în protejarea mediului de către unităţile şcolare;
* educaţia ecologică în unităţile de învăţământ devine prioritară;
* prin activitatea sa, unitatea şcolară trebuie să se implice în rezolvarea problemelor de mediu prin implicarea în proiecte ecologice;
* economisirea la maximum a resurselor de energie termică, electrică, apă etc. astfel încât să se protejeze mediul înconjurător.

Concluziile şi interpretările analizei PEST(E) sunt valorificate în elaborarea direcţiilor de acţiune strategică a Şcoala Gimnazială Giulvăz pentru perioada 2015-2020.

5.PRIORITĂȚI. ŢINTE STRATEGICE

Dezvoltarea şi modernizarea instituţională a Şcolii Gimnaziale Giulvăz in perioada 20l4-2018 are următoarele ţinte strategice:

I. Reforma şi personalizarea procesului instructiv-educativ;

II. Creşterea calităţii fluxurilor de elevi şi asigurarea finalităţilor educaţionale;

III. Îmbunătăţirea standardelor de performanţă a resurselor umane şi a managementului şcolar;

IV. Ameliorarea şi modernizarea bazei tehnico-materiale şi generalizarea accesului la informatia

electronică;

V. Adaptarea ofertei de educaţionale;

VI. Optimizarea relaţiilor intersistemice, comunitare şi internaţionale.

**CAPITOLUL AL II-LEA**

**RESURSELE UMANE ȘI MATERIALE**

1. **EVOLUȚIA EFECTIVELOR DE ELEVI**

|  |  |  |  |  |  |
| --- | --- | --- | --- | --- | --- |
| **Nivel de învăţământ** | **2015-2016** | **2016-2017** | **2017-2018** | **2018-2019** |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Nr.  Clase | Nr. Elevi | Nr.  Clase | Nr. Elevi | Nr.  Clase | Nr. Elevi | Nr.  Clase | Nr.  Elevi |  |
| învăţământ preșcolar | 5 | 90 | 4 | 91 | 4 | 97 | 4 | 82 |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| învăţământ primar  I-IV | 9 | 180 | 9 | 186 | 9 | 191 | 9 | 157 |  |
| învăţământ gimnazial V-VIII | 7 | 133 | 7 | 136 | 7 | 139 | 7 | 128 |  |

Se constată scăderea numărului de elevi, începând cu grupele de preșcolari.

Motive ale scăderii numărului de elevi:

1. Lipsa programului prelungit la grupele de grădiniță;
2. Inexistența programului Școală după școală;
3. Creșterea riscurilor de abandon școlar datorită situației materiale precare a părinților;
4. Slaba implicare a părinților în școlarizarea preșcolarilor/elevilor.

**2. RESURSE UMANE**

Obiectivul principal a Şcoala Gimnazială Giulvăz, constă în desăvârşirea la tineri aunei personalităţi active,competene, motivate şi creative, capabile de opţiune şi decizie, prin dobândirea unei culturi generale orientate spre domeniile: informatică,matematică şi ştiinţe ale naturii, limbi moderne de circulaţie internaţională.

Aprofundarea cunoştinţelor în concordanţă cu programele examenelor de evaluare naţională şi admitere în învăţământul liceal are ca finalitate accesul absolvenţilor la niveluri superioare de învăţământ, inserţia activă a forţei de muncă într-un mediu social a cărui caracteristică este accelerarea ritmuluischimbărilor armonizate cu aderarea la comunitatea europeană şi internaţională.

Infrastructura cu caracter uman este principala "bogăţie" a unităţii şcolare. Colectivul didactic este format din 31 cadre didactice din care 9 profesori învăţământ primar, 18 profesori gimnaziu și 4 profesori pentru învățământul preșcolar.

Personalul didactic, didactic auxiliar şi nedidactic îndeplineşte condiţiile de studii şi vechime prevăzute de Statutul Personalului Didactic şi Legea Educaţiei Naţionale nr. 1/2011. Numărul de elevi raportat la numărul de norme didactice: 367 elevi/27,83 posturi personal didactic.

**PERSONAL DIDACTIC - AN ŞCOLAR 2018 - 2019**

* Colectivul de cadre didactice este relativ stabil, format în proporţie de 45% din cadre didactice titulare. Stabilitatea colectivului permite şcolii elaborarea politicilor educaţionale pe termen mediu şi lung.
* Relaţiile dintre cadrele didactice sunt destui de bune. Colaborarea conducerii şcolii cu cadrele didactice este bună, există o permanentă comunicare.
* Cadrele didactice se implică în problemele şcolii, în activităţile extracurriculare, manifestând dorinţa de formare continuă şi perfecţionare şi sunt deschise spre noutăţile reformei din domeniul învăţământului.
* Cadrele didactice urmăresc modernizarea actului de predare - învăţare prin orientarea lui spre formare de capacităţi şi aptitudini, utilizând strategii participative. Relaţiile interpersonale sunt bazate pe colaborare,deschidere, comunicare.
* Număr de cadre didactice: 31
* Număr de cadre didactice calificate debutanți: 9
* Număr de cadre didactice cu gradul didactic I: 5
* Număr de cadre didactice cu gradul didactic II: 3
* Număr de cadre didactice cu definitivat: 14

Personal didactic auxiliar-administrativ şi nedidactic

* Secretariat 1/2 normă
* Contabil 1/2 normă
* Informatician ½ normă
* Îngrijitor 5 norme
* Fochist 2 normă
* Șofer: 1 normă

**3. ANALIZA INCIDENTELOR DE VIOLENȚĂ**

Potrivit **Raportului Comisiei pentru prevenirea și combaterea violenței, a faptelor de corupție și discriminării în mediul școlar,** a fost întocmit un plan operațional privind reducerea violenței, având ca scop asigurarea unui mediu de viață socială liniștit, sănătos și sigur pentru întreaga comunitate.

**Obiective:**

1. Reducerea și prevenirea actelor de violență și a infracțiunilor comise în perimetrul unității de învățământ și în zonele adiacente acesteia;
2. Analizarea periodică a situației din școală în ceea ce privește comiterea actelor de violență;
3. Implicarea elevilor în activități de prevenire a faptelor antisociale;
4. Crearea unui sistem de comunicare reală și eficientă între școală, autorități și familie pentru identificarea, monitorizarea și prevenirea actelor de violență;

Planul întocmit a fost respectat prin asigurarea serviciului pe școală de către cadrele didactice, precum și prin intermediul sistemului de supraveghere video care cuprinde atât exterirul, cât și interiorul clădirilor.

**Activități pentru prevenirea și combaterea violenței:**

1. Consilierea și sprijinirea familiilor cu situație materială precară;
2. Includerea în activitățile orelor de consiliere a diferitelor teme cu trimitere la prevenirea violenței.
3. Monitorizarea permanentă a elevilor pe parcursul activităților școlare și extrașcolare;
4. Participarea la diverse activități extrașcolară cu tematică referitoare la violența în mediul școlar;
5. Participarea cadrelor didactice la cursuri de formare pe această temă.

În semestrul I al acestui an școlar nu s-au înregistrat situații deosebite de violență. Cele constatate pot fi considerate minore și au fost soluționate la nivelul clasei, prin colaborarea cu cadrele didactice și părinții copiilor implicați. De asemenea, un rol major în menținerea unui climat social pașnic, îl are și strânsa colaborare a școlii cu Secția 4 Poliție Rurală Peciu Nou, care prin agenții și inspectorii reprezentanți au sprijinit demersurile școlii, prin acțiuni și parteneriate desfășurate în programul Școala Altfel, precum și în cadrul altor activități extrașcolare.

**4.REZULTATE LA OLIMPIADE ȘI CONCURSURI ȘCOLARE**

**ACTIVITATI IN CADRUL COMISIEI:**

**LUNA NOIEMBRIE 2018 (24.11.2018)**

* Prof. Bugnarug Cornelia – Lectie deschisa: *Acordarea primului ajutor*;
* Prof. Streanga Ciprian – Referat: *Sistemul de recompense si pedepse in cadrul managementului clasei*

**LUNA DECEMBRIE 2018 (18.12.2018)**

* Prof. Ionescu Mihai – Lecție deschisă: *Datini la romani*;
* Prof. Toader Mirela – Referat: Influenta PC in procesul de invatare

Proiectele educative realizate în semestrul I al anului şcolar 2018-2019 au vizat implicarea unui număr mai mare de elevi în viaţa şcolii, prin participarea la diverse activităţi educative, şcolare şi extraşcolare, dar şi diversificarea activităţilor extracurriculare pentru atragerea elevilor într-un spaţiu educativ în defavoarea străzii.

**5.BAZA TEHNICO-MATERIALĂ**

**5.1. RESURSE MATERIALE**

* 25 săli de clasă din care 3 cu mobilier recondiţionat
* 1 laboratoR de informatică
* centrale termice proprii
* bază sportivă modernă compusă din:
* sală de sport
* 1 teren de sport sintetic.

**ECHIPAMENTE**

**Tehnică de calcul:**

* 2 rețele de 26 de calculatoare situate în laboratorul de informatică
* videoproiectoare
* imprimante
* copiatoare
* scannere
* flipchart-uri

**Audio - video:**

* 1 televizor
* 1 DVD player

**Comunicaţii:**

* 2 linii telefonice
* faxuri
* conexiune la internet

1.2.6 RESURSE INFORMAŢIONALE

Bibliotecă şcolară

* Fond carte 2000 volume
* Colecţia de periodice
* Tribuna învăţământului
* Monitorul Oficial
* Pompierii României
* Internet

1.2.7 RESURSE FINANCIARE

Surse de finanţare:

* Bugetul local - Consiliul Comunei Giulvăz
* Bugetul de stat
* Mici sponsorizări- donaţii

1. **ÎNVĂȚĂMÂNTUL ÎN LIMBA MATERNĂ-SÂRBĂ**

La nivelul Școlii Gimnaziale Crai-Nou- Structură a Școlii Gimnaziale Giulvăz, există un număr de 48 de elevi care studiază limba maternă-sârbă, începând cu clasa I și până la clasa a opta. Cadrele didactice care predau cele 7 ore de Limba sârbă sunt Profesori pentru învățământul primar, necalificate pentru predarea Limbii sârbe, însă vorbitoare native ale acesteia.

Elevii beneficiază de manuale de Limba sârbă, precum și de materiale auxiliare oferite de Uniunea Sârbilor din Banat. De asemenea, aceștia au participat la diverse evenimente și activități organizate în colaborare cu Biserica Ortodoxă Sârbă din satul Crai-Nou, cu prilejul marilor sărbători creștine.

**CAPITOLUL AL III-LEA**

**REZULTATELE LA ÎNVĂȚĂTURĂ ȘI PURTARE PE SEMESTRUL I**

1. REZULTATELE ELEVILOR DIN ÎNVĂȚĂMÂNTUL PRIMAR

Numărul elevilor înscriși la începutul semestrului în învățământul primar: 157

Numărul elevilor rămași la sfârșitul semestrului: 159

Numărul elevilor veniți din alt județ: 2

Numărul elevilor cu note scăzute la purtare: 5, ceea ce reprezintă un procent de 3,14 elevi. Motivul pentru care li s-a scăzut media la purtare îl reprezintă numărul mare de absențe.

1. REZULTATELE ELEVILOR DIN ÎNVĂȚĂMÂNTUL GIMNAZIAL

Numărul elevilor înscriși la începutul: 129

Numărul elevilor rămași la sfârșitul semestrului: 128

Numărul elevilor plecați în alt județ: 1

Numărul elevilor cu note scăzute la purtare: 31, ceea ce reprezintă 24,21% din totalul absențelor. Scăderea notelor s-a efectuat datorită abaterilor disciplinare, precum și a numărului mare de absențe nemotivate. Unei eleve i s-a scăzut nota la purtare la 6, datorită multiplelor absențe nemotivate.

CAPITOLUL AL IV-LEA

**ACȚIUNI PRINCIPALE ȚI REZULTATE OBȚINUTE**

* 1. **ACTIVITATEA DE PERFECȚIONARE ȘI FORMARE CONTINUĂ A PERSONALULUI DIDACTIC**

Comisia pentru perfecționare și formare continuă, conform Deciziei nr. 10 din 21.09.2018 din: prof. Oloi Valerica-responsabil; membri: prof. Ioschici Florentina, prof. Bercea Monica Minodora, prof. Moldovand Iuliana.

Activitatea de perfecționare s-a realizat în conformitate cu planul managerial al comisiei. Cadrelor didactice li s-a pus la dispoziție legislația în vigoare, li s-au oferit toate informațiile necesare în vederea înscrierii la gradele didactice, precum și la cursurile de formare, în Consiliile Profesorale.

Următoarele cadre didactice s-au înscris la examenul național de definitivare în învățământul preuniversitar; Adam Iasmina-Andrada, Ștreangă Ciprian, Marincu Tabita Sorina, Covaci Mirela Melania și Sandu Andreea Nicoleta. În acest semestru Adam Iasmina, Ștreangă Ciprian și Covaci Mirela au susținut prima inspecție de specialitate și au obținut nota 10 (zece).

S-au depus cereri pentru prima inspecție curentă în vederea depunerii dosarului de înscriere la examenul de acordare a gradului didactic II de către următoarele cadre didactice: Ionescu Mihai-Isotrie, Ienea Iulia- Limba engleză și Chiriac Ionuț-Limba și literatura română.

În acest semestru au susținut inspecția specială și prezentarea lucrării metodico-științifice pentru obținerea gradului didactic I doamnele Ioschici Florentina și Toader Mirela.

Cadrele didactice au fost în permanență informate cu privire la organizarea și desfășurarea de cursuri susținute de organizațiile abilitate: CCD, UVT și altele.

Participarea cadrelor didactice la cercuri pedagogice, lecții demonstrative și alte activități metodice a fost monitorizată printr-o comunicare permanentă cu responsabilii de comisii metodice.

* 1. **ACTIVITATEA INSTRUCTIV-EDUCATIVĂ**

În acest prim semestru al anului școlar 2018-2019, activitatea instructiv-educativă este asigurată exclusiv de cadre didactice calificate, cu competențe necesare evaluării și valorificării valențelor educative. În cadrul procesului de predare se utilizează at=t metode didactice tradiționale cât și metode moderne, intteractive.

Din punct de vedere al metodelor și tehnicilor de evaluare, sunt combinate cele tradiționale-preponderent evaluările scrise- cât și cele alternative- proiecte, lucrări experimentale, portofolii.

Demersul didactic este unul diversificat, adaptat nevoilor educative ale tuturor elevilor, încurajându-se activitățile individualizate, având în vedere că, aproape la nivelul fiecărei clase, se regăsesc unul sau mai mulți elevi cu Cerințe Educaționale Speciale.

Elevii sunt implicați activ în procesul de predare-învățare-evaluare, participând, în măsura posibilităților atât la nivelul abordării noilor conținuturi, cât și prin încurajarea autoevaluării și a aprecierilor proprii și colegiale.

Climatul educativ este unul pozitiv, propice unei dezvoltări armonioase a personalității elevilor, în concordanță cu specificul zonei, precum și în spirit european.

DIRECTOR,

PROF. IUGA GABRIELA-TANIA